এক্সিকিউটিভ মাস্টার্স ডিগ্রি
এক্সিকিউটিভ মাস্টার(ইএম) অথবা মাস্টার অব অ্যাডভান্সড স্টাডিজ(এমএএস) হলো মাস্টার্স ডিগ্রি এর উন্নত স্তরের একটি ডিগ্রি যা বিশেষ করে মিড-ক্যারিয়ার এক্সিকিউটিভ প্রফেশনালদের জন্য প্রণয়ন করা হয়েছে৷ এ ধরণের ডিগ্রিগুলো হচ্ছে এক্সিকিউটিভ মাস্টার অব আর্টস, এক্সিকিউটিভ মাস্টার অব সাইন্স, এক্সিকিউটিভ মাস্টার অব কমিউনিকেশান, এক্সিকিউটিভ মাস্টার অব অ্যাডভান্সড স্টাডিজ ইন হিউমেনিটারিয়ান লজিসস্টিকস এন্ড ম্যানেজমেন্ট(এমএএসএইচএলএম) ইত্যাদি৷
এক্সিকিউটিভ মাস্টার্স প্রোগ্রাম এ সাধারণত ফুল টাইম ওয়ার্কিং প্রফেশনালরা অংশগ্রহণ করে থাকে৷ সে কারণে কোর্সটি এভাবেই ডিজাইন করা হয়েছে৷ কোর্সটি সাধারণত দুই অথবা তিন বছরব্যাপী হয়ে থাকে৷ ক্লাসগুলো দিনের বিভিন্ন সময় নেয়া হয়ে থাকে৷ তবে কিছু কিছু কোর্স এর ক্ষেত্রে ক্লাসগুলো রাতে অথবা সপ্তাহের শেষ দিকে নেয়া হয়ে থাকে৷ অবশ্য কিছু কিছু ক্ষেত্রে এক্সিকিউটিভ মাস্টার্স প্রোগ্রাম কোর্সটি এক বছরে সম্পূর্ন করা যেতে পারে৷ বোলোঙ্গা সিস্টেম অনুসারে প্রোগ্রামটিতে অংশগ্রহণকারী শিক্ষার্থীদের প্রোগ্রাম কোর্সটি সম্পূর্ন করে ডিগ্রি অর্জন করার জন্য ৬০ ইসিটিএস অর্জন করতে হবে৷ অন্য সিস্টেমগুলোতে প্রোগ্রামটি সম্পূর্ন করার সময়কাল নির্ভর করে প্রণয়নকৃত সেমিস্টার এর একাডেমিক ক্রেডিট এবং কোর্স ক্রেডিট এর সর্বমোট সংখ্যা৷
এক্সিকিউটিভ মাস্টার অব সাইন্স ইন কমিউনিকেশন(ইএমএসকম, এমএসকম) ডিগ্রিটি কর্পোরেট কমিউনিকেশন প্রফেশনাল হিসাবে গড়ে ওঠার জন্য একটি অনন্য ডিগ্রি কোর্স৷
ইটালির মিলানে অবস্থিত বোক্কোনি ইউনিভার্সিটির এসডিএ বোক্কোনি স্কুল অব ম্যানেজমেন্ট বিভাগ এবং স্পেন এর বার্সেলোনার ইএসএডিই বিজনেস স্কুল এক্সিকিউটিভ মাস্টার ডিগ্রি ইন মার্কেটিং এন্ড সেলস ডিগ্রি প্রদান করে থাকে৷ এ ডিগ্রিটি মার্কেটিং এবং সেলস প্রফেশনালদের দক্ষতা ও উপযুক্ততা বৃদ্ধি করার ক্ষেত্রে অনন্য ভূমিকা পালন করে থাকে৷
যারা হেলথ সিস্টেম বা স্বাস্থ্য ব্যবস্থার উপর উচ্চশিক্ষা গ্রহণ করতে আগ্রহী, তাদের জন্য এক্সিকিউটিভ মাস্টার অব সাইন্স ইন হেলথ সিস্টেমস ডিগ্রিটি একটি উপযুক্ত ডিগ্রি৷
সাধারণত এক্সিকিউটিভ মাস্টার্স প্রোগ্রাম এ ভর্তি হওয়ার জন্য আবশ্যিক যোগ্যতাসমূহ নিন্মরূপ:
স্নাতক বা ব্যাচেলর ডিগ্রি
সংশ্লিষ্ট বিষয়ের উপর ৪-৫ বছরের কাজের অভিজ্ঞতা
নেতৃত্বের যোগ্যতা
বিভিন্ন দেশে ভর্তির যোগ্যতা ভিন্ন হতে পারে৷ কিছু কিছু ইউনিভার্সিটিতে কোর্সটি করার জন্য জিএমএটি, জিআরই অথবা সমমানের কোনো টেস্ট এ উত্তীর্ন হওয়ার যোগ্যতা প্রয়োজন হতে পারে৷
বোলোঙ্গা নিয়ম অনুসারে গ্রাজুয়েশন সম্পূর্ন করার জন্য ৬০ ইসিটিএস ক্রেডিট অর্জন করতে হয়৷ অপরদিকে আমেরিকাতে কোর্সটি সম্পূর্ন করে গ্রাজুয়েট হওয়ার জন্য আমেরিকার শিক্ষা বিভাগের নিয়ম-নীতি অনুসারে ৩৩ টি ক্রেডিট অর্জন করতে হয়৷ ক্রেডিটের সংখ্যা অবশ্য বিভিন্ন প্রতিষ্ঠানের ক্রেডিট সিস্টেমের উপর নির্ভর করে ভিন্ন হতে পারে৷ কোর্সটির শেষের অংশে একজন শিক্ষার্থীকে একটি থিসিস অথবা ফিল্ড প্রজেক্ট সম্পূর্ন করতে হয়, যেক্ষেত্রে তাদেরকে সাধারণত ৩৫০ থেকে ৫০০ ঘন্টা সময় ব্যয় করতে হয়৷
ইউরোপের বিভিন্ন দেশের ইউনিভার্সিটিগুলো এক্সিকিউটিভ মাস্টার্স ডিগ্রি প্রোগ্রাম অফার করে থাকে৷ সুইজারল্যান্ডের ইউনিভার্সিটি অব লুগানো কমিউনিকশনের উপর প্রথম ১৯৯৯ সালে এক্সিকিউটিভ মাস্টার অব সাইন্স ডিগ্রি চালু করে৷ ২০০৬ সালে ইউনিভার্সিটি অব লুগানো এক্সিকিউটিভ মাস্টার অব অ্যাডভান্সড স্টাডিজ ইন হিউম্যানিটারিয়ান লজিস্টিকস এন্ড ম্যানেজমেন্ট নামে নতুন একটি এক্সিকিউটিভ ডিগ্রি চালু করে৷
অস্ট্রেলিয়ার ইউনিভার্সিটি অব মেলবোর্ন এর দ্যা গ্রাজুয়েট স্কুল অব হিউম্যানিটি এক্সিকিউটিভ মাস্টার অব আর্টস ডিগ্রি প্রদান করে থাকে অস্ট্রেলিয়া এন্ড নিউজিল্যান্ড স্কুল অব গভর্নমেন্ট(এএনজেডএসওজি) এক্সিকিউটিভ মাস্টার অব পাবলিক অ্যাডমিনিস্ট্রেশন ডিগ্রি অফার করে থাকে৷
আমেরিকার ম্যানহাটনে অবস্থিত বিংহামটন ইউনিভার্সিটি এক্সিকিউটিভ মাস্টার অব সাইন্স ইন হেলথ সিস্টেম ডিগ্রি অফার করে থাকে৷